Sporočilo Komisije Evropskemu Parlamentu v skladu z drugim pododstavkom člena 251 (2) Pogodbe ES o skupnem stališču, ki ga sprejme Svet v zvezi s sprejetjem predloga uredbe Evropskega parlamenta in Sveta o uvedbi četrtletnih nefinančnih računov institucionalnih sektorjev /* KOM/2005/0135 končno - COD 2003/0296 */





[pic] | KOMISIJA EVROPSKIH SKUPNOSTI | Bruselj, 8.4.2005 KOM(2005) 135 končno 2003/0296 (COD) SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o skupnem stališču, ki ga sprejme Svet v zvezi s sprejetjem predloga uredbe Evropskega parlamenta in Sveta o uvedbi četrtletnih nefinančnih računov institucionalnih sektorjev 2003/0296 (COD) SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o skupnem stališču, ki ga sprejme Svet v zvezi s sprejetjem predloga uredbe Evropskega parlamenta in Sveta o uvedbi četrtletnih nefinančnih računov institucionalnih sektorjev 1. OZADJE Datum posredovanja predloga EP in Svetu (dokument COM(2003) 789 konč. – 2003/0296(COD)): | 16. december 2003 | Datum mnenja Evropske centralne banke: | 4. februar 2004 | Datum mnenja Evropskega parlamenta po prvem branju: | 30. marec 2004 | Datum posredovanja spremenjenega predloga: | Ni | Datum sprejetja skupnega stališča: | 8. marec 2005 | 2. CILJ PREDLOGA KOMISIJE Cilj predloga uredbe je določitev evropskega okvira za uvedbo in prenos četrtletnih nefinančnih računov institucionalnih sektorjev. Ti računi bodo na evropski ravni omogočali analizo obnašanja gospodarskih subjektov, kot so gospodinjstva in podjetja, v gospodarskem ciklu. Predstavljali bodo pomemben instrument za vodenje monetarne politike na območju eura in za spremljanje gospodarskih politik držav članic. 3. PRIPOMBE K SKUPNEMU STALIŠČU 3.1. Splošne opombe Uvedene spremembe v skupnem stališču v ničemer ne spreminjajo vsebine predloga uredbe. Za nekaj mesecev zadržujejo njeno izvajanje in predvidevajo prehodno obdobje, ki bi državam članicam omogočilo, da pošljejo podatke v predvidenem 90-dnevnem roku. Skupno stališče za Komisijo torej ne predstavlja posebnih težav. 3.2. Opombe k spremembi s strani Evropskega parlamenta po prvem branju - sprejeta s strani Komisije in vključena v skupno stališče: Evropski parlament je predlagal eno samo spremembo, katere cilj je pojasniti peto uvodno izjavo. Določa, da bodo računi evropskih institucij vključeni v račune zadevnih območij (območje eura ali Evropske unije, odvisno od primera). 3.3. Nove določbe, ki jih je uvedel Svet Svet je uvedel spremembe, ki zadevajo samo člen 2 o načinih pošiljanja podatkov: - sprememba člena 2.2 določa, da se najbolj podrobni podatki ne zahtevajo, dokler Komisija Evropskemu parlamentu in Svetu ne predloži poročila o izvajanju uredbe v njeni začetni obliki; - sprememba člena 2.3. uvaja prehodno obdobje treh let, ki se šteje od začetka veljavnosti uredbe, v katerem bodo države članice lahko posredovale podatke v roku 95 dni namesto v roku 90 dni, predvidenih v rednem delovanju; - sprememba člena 2.5 za 6 mesecev prelaga datum prvega posredovanja podatkov o tretjem četrtletju namesto o prvem četrtletju 2005. Države članice bodo te podatke poslale najkasneje 3. januarja 2006 namesto 30. junija 2005. Navedene spremembe bodo državam članicam dale potreben čas za izpolnitev zahtev nove uredbe, ne da bi s tem škodovale ciljem, določenim v akcijskem načrtu o statističnih potrebah Ekonomske in monetarne unije. Komisija jih torej sprejme. 4. SKLEP Komisija se s skupnim stališčem, ki ga je sprejel Svet, strinja.